
ŠAKIŲ RAJONO SAVIVALDYBĖS TARYBA

SPRENDIMAS
DĖL NEGYVENAMŲJŲ PATALPŲ, ESANČIŲ SUDARGO SENIŪNIJOJE, SUDARGO KAIME, KALNO G. 1-1, PERDAVIMO PAGAL PANAUDOS SUTARTĮ ASOCIACIJAI KLUBUI „SUDARGO PILIAKALNIŲ AIDAI“

2026 m. kovo 20 d. Nr. TSP-42
Šakiai

	Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu, 4 dalimi ir įgyvendindama Šakių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Šakių rajono savivaldybės tarybos 2019 m. lapkričio 22 d. sprendimu Nr. T-357 „Dėl Šakių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei atsižvelgdama į asociacijos Klubo „Sudargo piliakalnių aidai“ 2026 m. sausio 14 d. prašymą Nr. 1, Šakių rajono savivaldybės taryba nusprendžia:
1. Perduoti asociacijai Klubui „Sudargo piliakalnių aidai“ 10 metų laikotarpiui pagal panaudos sutartį Šakių rajono savivaldybei nuosavybės teise priklausančią ir šiuo metu Šakių rajono savivaldybės administracijos patikėjimo teise valdomą 49,23 kv. m ploto negyvenamąją patalpą, esančią Sudargo seniūnijoje, Sudargo kaime, Kalno g. 1-1 (patalpos indeksas – 1-6, unikalus patalpų Nr. 8498-8002-7013:0001) su 11,03 kv. m bendro naudojimo patalpomis, kurių indeksai – 1-1, 1-2, 1-5, 1-7, 1-8 (visų perduodamų patalpų bendras plotas – 60,26 kv. m), Klubo „Sudargo piliakalnių aidai“ veiklai vykdyti (išskyrus ūkinę komercinę veiklą).
	2. Įgalioti Šakių rajono savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo–priėmimo aktą, parengtus pagal Šakių rajono savivaldybės tarybos 2019 m. lapkričio 22 d. sprendimu Nr. T-357 „Dėl Šakių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ patvirtintas Sutarties ir perdavimo–priėmimo akto formas.



Savivaldybės meras								Raimondas Januševičius 







Parengė:	Biudžeto, turto ir strateginio planavimo skyrius (S. Gruzdaitienė)
Pranešėja:	E. Grigaitienė




ŠAKIŲ RAJONO SAVIVALDYBĖS ADMINISTRACIJOS 
	   
AIŠKINAMASIS RAŠTAS
PRIE ŠAKIŲ RAJONO SAVIVALDYBĖS TARYBOS SPRENDIMO 
„DĖL NEGYVENAMŲJŲ PATALPŲ, ESANČIŲ SUDARGO SENIŪNIJOJE, SUDARGO KAIME, KALNO G. 1-1, PERDAVIMO PAGAL PANAUDOS SUTARTĮ ASOCIACIJAI KLUBUI „SUDARGO PILIAKALNIŲ AIDAI“ PROJEKTO

2026 m. sausio 21 d.
Šakiai

	1. Parengto projekto tikslai, uždaviniai ir laukiami rezultatai: perduoti pagal panaudos sutartį asociacijai Klubui „Sudargo piliakalnių aidai“ naudotis Šakių rajono savivaldybei priklausančias negyvenamąsias patalpas, esančias Sudargo seniūnijoje, Sudargo kaime, Kalno g. 1-1. 
	2. Biudžeto lėšų poreikis, konkretūs finansavimo šaltiniai: 
	Lėšų suma
	Suderinta su

	
	


3. Projekto antikorupcinis vertinimas (jei taip, pridedama antikorupcinio vertinimo pažyma): teisės akto projekto antikorupcinis vertinimas neatliekamas, nes teisės akto projektu nebus reguliuojami visuomeniniai santykiai, susiję su Lietuvos Respublikos korupcijos prevencijos įstatymo 8 straipsnio 1 dalyje reglamentuojamomis veiklos sritimis.
4. Kiti, projekto rengėjų nuomone, reikalingi paaiškinimai: rajono savivaldybės tarybos sprendimo projektas parengtas pagal asociacijos Klubo „Sudargo piliakalnių aidai“ (toliau – klubas „SPA“) prašymą. Klubas „SPA“ savo veiklą pradėjo 2014-05-14, jam priklauso 16 žmonių. Klubo tikslas – į veiklą įtraukti kuo daugiau asmenų, siekiant turiningai organizuoti jų laisvalaikį ir užimtumą, geriau pažinti savąjį kraštą, jį garsinti, su krašto istorija supažindinti turistus ir svečius, užmegzti ir palaikyti ryšius su kitomis tokio pobūdžio organizacijomis. Klubas „SPA“ kasmet rengia įvairius projektus, kuriais siekia tenkinti žmonių fizinio aktyvumo poreikius, skatina sportinę veiklą. Taip pat siekiama tenkinti etninės kultūros, meno kūrėjų ir kultūros darbuotojų lūkesčius plečiant kultūrines edukacijas, kultūros paveldo apsaugos veiklą. Tad klubui „SPA“ patalpos labai reikalingos vykdomoms edukacinėms, kultūrinėms, socialinėms veikloms vykdyti.     
	Šakių rajono savivaldybės administracija yra gavusi Lietuvos Respublikos konkurencijos tarybos suderinimą dėl negyvenamųjų patalpų, esančių Sudargo seniūnijoje, Sudargo kaime, Kalno g. 1-1, perdavimo pagal panaudos sutartį asociacijai Klubui „Sudargo piliakalnių aidai“.

